**K Ú p n a  z m l u v a**

**na akciu „CIZS Liptovská Teplá – interiérové vybavenie“**

uzavretá podľa § 409 a nasl. Obchodného zákonníka v znení neskorších predpisov a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov medzi týmito zmluvnými stranami:

**1. Kupujúci:** Obec Liptovská Teplá

**Sídlo:** Liptovská Teplá 142, 034 83  Liptovská Teplá

Zastúpené: Milan Kašák, starosta obce

Bankové spojenie: Prima banka Slovensko, a. s.

číslo účtu: SK12 5600 0000 0016 0960 4001

IČO: 00 315 435

DIČ: 2020589626

IČ DPH: -

(ďalej len: „Kupujúci“)

**2. Predávajúci**:

Sídlo:

Zastúpený:

Oprávnený na rokovanie

-vo veciach technických:

-vo veciach zmluvných :

Bankové spojenie:

číslo účtu:

IČO:

DIČ:

Označenie registra:

Číslo zápisu:

Tel.:

Fax:

E-mail:

(V prípade účasti skupiny uviesť údaje uvedené v tomto bode pre každého člena skupiny samostatne)

(ďalej len: „Predávajúci“)

***čl. I***

***Predmet zmluvy***

1. Predmetom tejto kúpnej zmluvy je záväzok predávajúceho v dohodnutom termíne a mieste dodať a odovzdať kupujúcemu tovar na akciu: **„CIZS Liptovská Teplá – interiérové vybavenie“** uvedený v odseku 2 tohto článku, ktorý je bližšie špecifikovaný v Prílohe č. 1 tejto zmluvy (ďalej len: „predmet kúpy“).
2. Súčasťou predmetu zákazky je aj inštalácia a montáž nábytku na mieste plnenia a umiestnenie do určenej miestnosti na verejným obstarávateľom určené miesto, doprava na miesto plnenia, vyloženie a vynesenie do určenej miestnosti.
3. Predávajúci poskytuje kupujúcemu za podmienok uvedených v tejto zmluve predmet kúpy a to:

* Podrobný opis predmetu zmluvy s uvedením identifikačných údajov predmetu zmluvy a presných špecifikácií je obsahom Prílohy č. 1 tejto zmluvy.
* Kupujúci sa zaväzuje predmet kúpy uvedený v bode 2 tohto článku prevziať a zaplatiť zaň dohodnutú cenu.

1. Predávajúci sa zaväzuje dodať predmet kúpy v súlade so súťažnou ponukou, ktorú predložil ako uchádzač vo verejnom obstarávaní podľa výzvy na predkladanie ponúk vo verejnej súťaži: **„CIZS Liptovská Teplá – interiérové vybavenie“** ktorá je archivovaná u kupujúceho a to pod spis. č. ............ Tieto dokumenty (tzn. Výzva na predkladanie ponúk a ponuka) sú obom zmluvným stranám známe, boli zmluvným stranám navzájom odovzdané a obe zmluvné strany ich považujú za súčasť tejto zmluvy.

***čl. II***

***Cena***

1. Cena za predmet kúpy podľa tejto zmluvy je stanovená v zmysle zákona č. 18/1996 Z. z. o cenách v znení neskorších predpisov a predstavuje:

Cena za tovar podľa čl. I. bod 2. tejto zmluvy

Cena bez DPH: ......................- €, slovom: ......................... €

DPH .......%: .....................,- €, slovom: ......................... €

Cena s DPH: .....................,- €, slovom: ......................... €

1. V cene uvedenej v bode 1 tohto článku je zahrnutá cena dopravy za tovaru podľa tejto zmluvy do miesta dodania tovaru ako aj všetky ostatné náklady potrebné pre riadne splnenie tejto zmluvy (napr. náklady na zabalenie tovaru pri doprave a pod.).
2. Podrobná špecifikácia ceny jednotlivých tovarov je uvedená v prílohe č. 2 tejto zmluvy.

***čl. III***

***Platobné podmienky***

1. Cenu uvedenú v článku II. bod 1. tejto zmluvy uhradí kupujúci na základe faktúry vystavenej predávajúcim. Faktúra musí obsahovať všetky údaje, ktoré vyžaduje platná právna úprava Slovenskej republiky a EÚ.
2. Údaje na faktúre musia byť v súlade s údajmi uvedenými v uzatvorenej zmluve. V prípade, že faktúra nebude obsahovať predpísané náležitosti, kupujúci je oprávnený vrátiť ju predávajúcemu na doplnenie. V takom prípade sa preruší plynutie lehoty splatnosti a nová lehota splatnosti začne plynúť dňom doručenia opravenej faktúry kupujúcemu. Prílohou každej faktúry musí byť vždy aj protokol podľa čl. IV ods. 3 tejto zmluvy.

***čl. IV***

***Čas plnenia a spôsob prevzatia predmetu kúpy***

1. Predávajúci sa zaväzuje dodať kupujúcemu predmet kúpy vymedzený v čl. I tejto zmluvy v termíne do **..... kalendárnych dní** od platnosti a účinnosti kúpnej zmluvy.
2. Predmet kúpy prevezme kupujúci v mieste dodania na základe dodacieho listu podpísaného zodpovednou osobou kupujúceho.
3. Po prevzatí tovaru spíšu strany protokol, ktorý bude obsahovať aj súpis prípadných zistených vád, ktoré nebránia v užívaní tovaru, dohodu o opatreniach na ich odstránenie, prehlásenie predávajúceho, že predmet kúpy odovzdáva a prehlásenie kupujúceho, že predmet kúpy preberá. Tento protokol bude tvoriť prílohu k faktúre. V prípade, ak by predmet kúpy mal vady, ktoré bránia v riadnom užívaní tovaru, nie je kupujúci povinný prevziať predmet tovaru.
4. Dňom odovzdania tovaru prechádza na kupujúceho vlastnícke právo k predmetu kúpy.
5. Predmet kúpy vymedzený v čl. I tejto zmluvy je možné dodať a odovzdať aj po častiach.

***čl. V***

***Miesto dodania tovaru***

1. Miestom dodania tovaru je: CIZS Liptovská Teplá.

***čl. VI***

***Záručná doba***

1. Predávajúci zodpovedá za to, že predmet kúpy bude mať počas záručnej doby vlastnosti dohodnuté v zmluve.
2. Záručná doba na predmet kúpy je 24 mesiacov a začína plynúť odo dňa riadneho odovzdania tovaru kupujúcemu.
3. Predávajúci zodpovedá za vady, ktoré má predmet kúpy v čase jeho odovzdania kupujúcemu. Za vady, ktoré sa prejavili po odovzdaní tovaru zodpovedá predávajúci vtedy, ak boli spôsobené porušením jeho povinností.
4. V prípade, že počas záručnej doby sa zistí vada na tovare, kupujúci písomne upozorní predávajúceho na tento jav. Zmluvné strany sa dohodli, že počas záručnej doby má kupujúci právo požadovať a predávajúci povinnosť bezplatne odstrániť zistené a reklamované vady.
5. Predávajúci sa zaväzuje začať s odstraňovaním vád tovaru v čo najkratšom, technicky možnom čase, najneskôr však do 15 pracovných dní od uplatnenia reklamácie kupujúcim. Uplatnením reklamácie sa rozumie doručenie reklamovaného tovaru predávajúcemu.
6. Predávajúci sa zaväzuje odstrániť reklamované vady do 30 dní od začatia ich odstraňovania, ak nedôjde k písomnej dohode o inom termíne a ku ktorej sa zhotoví obojstranne potvrdený zápis.
7. Na zachovanie záruky je kupujúci povinný po prevzatí predmetu dodania vykonávať a/alebo zabezpečovať nevyhnutnú a/alebo bežnú údržbu a/alebo starostlivosť o predmet dodania (najmä zavlažovanie, pravidelné servisné prehliadky a pod.)

***čl. VII***

***Zmluvné sankcie***

1. V prípade, že predávajúci nedodá predmet kúpy v dohodnutom termíne, kupujúci má právo na zmluvnú pokutu vo výške 0,05 % z ceny predmetu služba za každý deň omeškania.
2. V prípade omeškania kupujúceho s úhradou faktúry, Predávajúci má právo na úrok z omeškania vo výške 0,05 % z dlžnej sumy za každý deň omeškania.
3. V prípade nedodržania lehoty uvedenej v článku VI bod 5 tejto zmluvy predávajúcim má kupujúci nárok na zmluvnú pokutu vo výške 30,- € za každý deň omeškania. Týmto nie je dotknutý nárok kupujúceho na náhradu škody, ktorá by v dôsledku tohto omeškania vznikla.
4. Kupujúci má nárok na zmluvnú pokutu vo výške 30,- € za každý deň oneskorenia odstránenia vád, t.j. ak reklamované vady Predávajúci neodstráni v lehote uvedenej v čl. VI. ods. 6. tejto zmluvy, resp. v inom dohodnutom termíne. Týmto nie je dotknutý nárok kupujúceho na náhradu škody, ktorá by v dôsledku tohto omeškania vznikla.
5. Vyššie uvedenými zmluvnými pokutami nie je dotknutý nárok na náhradu škody, ktorá vznikla v dôsledku porušenia povinností vyplývajúcich z tejto zmluvy a to aj v prípade, ak vzniknutá škoda prevyšuje výšku zmluvnej pokuty. Zmluvné strany však v nadväznosti na ustanovenie § 379 Obchodného zákonníka konštatujú, že vzhľadom na všetky okolnosti súvisiace s uzavretím Zmluvy úhrnná predvídateľná škoda, ktorá by takto mohla vzniknúť Kupujúcemu nepresiahne celkovú sumu 10.000,- EUR.
6. Kupujúci je oprávnený odstúpiť od tejto zmluvy v prípade podstatného porušenia tejto zmluvy zo strany predávajúceho. Zmluvné strany považujú za podstatné porušenie tejto zmluvy, najmä ak Predávajúci:

* bude meškať s termínom plnenia podľa článku IV. tejto zmluvy o viac ako 10 kalendárnych dní alebo inak prejavuje svoj úmysel nepokračovať v plnení tejto zmluvy,
* bez predchádzajúceho súhlasu kupujúceho prevedie všetky alebo niektoré práva a záväzky vyplývajúce z tejto zmluvy na tretiu osobu,
* nedodrží cenu dohodnutú v tejto zmluve,
* bude meškať so začatím odstraňovania vád predmetu zmluvy, resp. bude meškať s odstránením reklamovaných vád o viac ako 30 dní oproti termínom uvedeným v čl. VI ods. 5, resp. 6 tejto zmluvy,
* predmet kúpy nebude dodaný v súlade s článkom I. tejto zmluvy.
* k neuznaniu oprávnenosti výdavkov zo strany poskytovateľa NFP

1. V prípade, že na strane predávajúci bude účastníkom tejto zmluvy dva alebo viac subjektov (členov skupiny), každý z nich je oprávnený a povinný z jednotlivých ustanovení tejto zmluvy spoločne a nerozdielne.

***čl. VIII***

***Osobitné ustanovenia***

1. Predávajúci je povinný strpieť výkon kontroly/auditu súvisiaceho so stavebnými prácami kedykoľvek počas platnosti a účinnosti Zmluvy o poskytnutí NFP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť. Kupujúci je oprávnený bez akýchkoľvek sankcií odstúpiť od tejto zmluvy v prípade, kedy ešte nedošlo k plneniu z tejto zmluvy a výsledky administratívnej finančnej kontroly Poskytovateľa neumožňujú financovanie výdavkov vzniknutých z obstarávania tovarov alebo iných postupov a okolnosti vylučujúce zodpovednosť podľa § 374 Obchodného zákonníka vylučujú nárok na zmluvnú pokutu.
2. Ostatné právne vzťahy, výslovne Zmluvou neupravené, sa riadia ustanoveniami Obchodného zákonníka a všeobecne záväzných právnych predpisov SR.

***čl. IX***

***Záverečné ustanovenia***

* + - 1. Zmluva je vyhotovená v troch vyhotoveniach, z ktorých kupujúci dostane dve vyhotovenia a predávajúci jedno vyhotovenie.
      2. V prípade zmeny subdodávateľa počas trvania zmluvy medzi Objednávateľom a Poskytovateľom je Poskytovateľ povinný najneskôr 5 pracovných dní pred jej uskutočnením oznámiť verejnému obstarávateľovi zmenu subdodávateľa a v tomto oznámení uviesť údaje o novom subdodávateľovi podľa § 41 ods. 3 a ods. 4 zákona o verejnom obstarávaní.
      3. Táto zmluva nadobúda platnosť jej podpísaním obidvomi zmluvnými stranami a účinnosť dňom nasledujúcim po dni kumulatívneho splnenia nasledovných podmienok: a) nastala účinnosť zmluvy o poskytnutí nenávratného finančného príspevku uzavretej medzi kupujúcim a poskytovateľom nenávratného finančného príspevku na financovanie dodania predmetu zmluvy podľa podmienok uvedených v tejto zmluve, b) táto zmluva bola zverejnená a c) po kontrole a schválení procesu VO riadiacim orgánom alebo UVO.
      4. Túto zmluvu je možné meniť a dopĺňať len formou písomných dodatkov podpísaných oprávnenými zástupcami oboch zmluvných strán, ktoré budú tvoriť neoddeliteľnú súčasť tejto zmluvy.
      5. Vzťahy touto zmluvou neupravené sa riadia príslušnými ustanoveniami Obchodného zákonníka v platnom znení.
      6. Účastníci si zmluvu prečítali, s jej obsahom bez výhrad súhlasia, prehlasujú, že zmluva nebola uzavretá v tiesni ani za nápadne nevýhodných podmienok a že zmluva obsahuje ich slobodnú, vážnu, určitú a zrozumiteľnú vôľu, na znak čoho ju vlastnoručne podpísali.

V ................ dňa .......................... V ....................... dňa ......................

Predávajúci: Kupujúci:

....................................................... .....................................................

Príloha č. 1 – Technická špecifikácia – interiérové vybavenie